《游岘山次韵三首》
宋代·陈与义

转路山突兀，众山之所望。
懒融不下山，揖山会虚堂。
大空出盘不，小空时侍傍。
我游瞻铁凤，力尽随木羊。
石窗非人世，意欲凌风翔。
巉巉窗中人，出定发有霜。
过眼几浮烟，关身一禅床。
教我安心法，入鸟不乱行。
似知使君尊，起炷柏子香。
陇云亦堪寄，分作我归装。
好在窗前竹，伴师老苍苍。

作者简介：陈与义(1090-1138)，字去非，号简斋，汉族，其先祖居京兆，自曾祖陈希亮迁居洛阳，故为宋代河南洛阳人（现在属河南）。他生于宋哲宗元祐五年(1090年)，卒于南宋宋高宗绍兴八年(1138年)。北宋末，南宋初年的杰出诗人，同时也工于填词。其词存于今者虽仅十余首，却别具风格，尤近于苏东坡，语意超绝，笔力横空，疏朗明快，自然浑成，著有《简斋集》。